Ministrul Energiei a verificat stocurile de cărbune pentru iarnă. Ce a constatat demnitarul
Sebastian Burduja a mers, luni, la mina Pinoasa din județul Gorj, din cadrul Complexului Energetic Oltenia, unde un mal de pământ s-a surpat peste două excavatoare, pentru a vedea situația din teren și ca să asculte explicațiile oamenilor de acolo. Acesta a mai spus că a verificat, cu această ocazie, și stocurile de cărbune pentru iarnă și acestea sunt în parametri, iar la CEO sunt în total 546.800 tone cărbune. Ministrul Energiei a trimis, sâmbătă, corpul de control al instituției la cariera Pinoasa pentru a stabili cauzele incidentului de vineri.